### 

#### Årsplan 23/24

Drolsum naturbarnehage

**Jeg kan veldig mye,**

**men jeg vil gjerne lære mer. og jeg vil vise at jeg kan være meg selv, og er god nok akkurat slik jeg er.**

****

**Hva er DU god på ♥**

**Hva vil du lære…**

***Vi oppmuntrer og støtter hverandre på veien til et bedre selvbilde***

*ÅRETS SATSNINGSOMRÅDE:*

Jeg vil, jeg kan, jeg mestrer!

INNHOLD



**Innledning…………………………………..……...Side 3**

## Rammeplanen………..…………………………….Side 4

## Satsningsområde, lekemiljø og rekomp………….Side 5-6

## I tillegg til satsningsområde - mobbing…………..Side 6

## Psykososialt miljø/dokumentasjon….....................Side 7-8

**Kosthold og måltider……………………………….Side 8**

**Barns medvirkning………………………………..Side 9**

## Våre verdier, læringssyn og danning…….….….Side 10

## Tras, sats og barnebrev……………………….….Side 11

* **5 års gruppe og pedagosisk platform……Side 11**

**Om foreldresamarbeid…………………………...Side 12**

## Inped, Mini –Røris og bevegelse ……..…………Side 12-13

## Mål og tiltak for barn over 3 år…........………….Side 13-14

## Mål og tiltak for barn under 3 år………………. Side 15

## De 7 fagområdene………………………………..Side 16-23

## Barnehagens styrende organer………………….Side 23

## Oversikt over året og barnegruppen…………....Side 23-25

## Planer for året 2023-2024……………….…….....Side 26

**VELKOMMEN TIL ET NYTT BARNEHAGEÅR **

Vi ønsker alle barn og foreldre velkommen til et nytt barnehageår i

Drolsum naturbarnehage

Vi er en privat en avdelings

barnehage som dekker

14 plasser med barn i alderen 1 – 5 år.

Vi gleder oss atter en gang til et nytt, lærerikt, kunnskapsfylt og spennende år!!

Fra ”Lov om barnehager”.

Barnehagen er pålagt å ha en årsplan. Denne skal være et arbeidsredskap

for de ansatte, gi informasjon til brukerne og være en kvalitetssikring for eier og kommunen som viser at barnehagen driver i henhold til lover, forskrifter og kommunens mål for øvrig. Planen er forankret i ”Barnehageloven” og ”Rammeplan for barnehagens innhold og oppgaver”.

Denne årsplanen skal gi et bilde av det pedagogiske arbeidet i barnehagen. Den omhandler årets barnegruppe, tar for seg barnehagens verdigrunnlag, våre satsningsområder og hvilke mål vi ønsker å oppnå dette året. Hva vi skal lære, utvikling og våre metoder kommer fram i planen.

Vår visjon:

***Observante voksne –trygge barn***

Vi skal jobbe med progresjon i utviklingen til barna. Barn må ha noe å strekke seg etter, lære nytt, og få nye erfaringer som de bygger ny kunnskap på.

Det skal være ulike aktivitets - og læringsmuligheter for store og små.

**Vi skal jobbe med:**

Styrking av selvbilde. Hva kan du? Hva vil du lære mer om? Hva vil du vise at du kan, og kanskje lære videre?

Hva kan jeg (barnet) lære de andre?

Hvordan kan jeg (barnet) utfordre meg selv?

Deler inn i lekegrupper en gang i blant. Færre barn bidrar til større trygghet, og å være med et annet barn man er trygg på vil øke tryggheten når det er flere tilstede.

Årsplanen vedtas av barnehagens samarbeidsutvalg.

**Du finner mer informasjon om barnehagen på Drolsum naturbarnehages nettside.**

#### Med ønske om et godt samarbeid mellom hjem og barnehage!!

##### 

RAMMEPLANEN

Ifølge rammeplanen skal vi fokusere på følgende 7 fagområder i løpet av et barnehageår:

Kommunikasjon, språk og tekst

Kropp, bevegelse, mat og helse

Kunst, kultur og kreativitet

Natur, miljø og teknologi

Antall, rom og form

Etikk, religion og filosofi

Nærmiljø og samfunn

I prosessen mot å nå de målene rammeplan legger opp til er barna, personalet og foreldrene likeverdige ”samarbeidspartnere”.

Vi kommer til å ta i bruk INPED kort som sikrer full dekning ift fagområdene.

Vi regner sosial *kompetanse, språk* og *kommunikasjon* for å danne grunnstammen i arbeidet mot disse målene. Disse kvalitetene hviler på aktuelle *forutsetninger, ønsker* og *behov*.

Barnehagen har en hovedmålsetning og ut fra denne lager vi delmål.

Visjoner, ettertanke og evaluering går naturlig inn i vårt daglige arbeid i barnehagen.

Et sentralt område i rammeplanen er barns medvirkning. Her er det svært nødvendig at personalet **ser** betydningen av at det enkelte barn skal føle seg **sett** og **hørt** og bli respektert.

Barnehagen utarbeider didaktiske planer – disse bevisstgjør aktiviteten.

**Fra ”Rammeplan for barnehagen”**

Fagområdene gjenspeiler områder som har interesse og egenverdi for barn i barnehagealder, og skal bidra til å fremme trivsel, allsidig utvikling og helse. Barnehagen skal se fagområdene i sammenheng, og alle fagområdene skal være en gjennomgående del av barnehagens innhold. I samiske barnehager skal arbeidet med fagområdene ta utgangspunkt i samisk språk, kultur og tradisjonskunnskap.

Barnehagens verdigrunnlag og formål skal gi retning for og prege arbeid med fagområdene, og barnas rett til medvirkning skal ivaretas. Barnas lek danner et viktig grunnlag for arbeidet med fagområdene. Barnehagen skal ta utgangspunkt i barnas engasjement og bidrag slik at arbeidet med fagområdene kan oppleves som en meningsfull og morsom del av barnas hverdag. Barnas interesse for fagområdene skal stimuleres, og barnehagen skal bidra til å etablere et lærende fellesskap som verdsetter ulike uttrykk og meninger. Barna skal utvikle kunnskaper og ferdigheter innenfor alle fagområder gjennom undring, utforsking og skapende aktiviteter. Barnehagen skal bruke ulikt materiell og utstyr, teknologi og digitale verktøy, spill, bøker og musikk i arbeidet med fagområdene. Fagområdene er i stor grad de samme som barn senere møter som fag i skolen.

**SATSNINGSOMRÅDE OG INKLUDERENDE LEKEMILJØ**

**Årets satsningsområde:**

**Jeg vil, jeg kan, jeg mestrer!**

Årets satsningsområde tar utgangspunkt i alle fagområdene.

Psykososialt miljø i barnehagen:

Også i år settes fokus på det enkelte barns styrke. Vi har alle noe vi er gode på,

og vi tenker det er viktig at alle skal få vise frem og utvikle sine ferdigheter. Barn lærer barn er noe som vi tenker og har sett er svært utviklende og viktig og jobbe med i forhold til ” De mange intelligenser i barnehagen” skal vi ikke teste ut barnets intelligens, men ta utgangspunkt i Gardners teorier – observere og beskrive barns adferd og legge til rette for at de skal få uttrykke og utvikle ulike sider av seg selv.

Vi planlegger aktiviteter slik at alle barna skal få mulighet til å bruke sine evner, og legger til rette for at de skal få bruke sine sterke sider til å utvikle ulike sider av seg selv.

*Gjennom det å ha fokuset der barnas interesse er, sikrer vi også at barna opplever dette som lystbetont, meningsfylt og interessant.*

**Inkluderende lekemiljø**

I vår barnehage har vi fokus på lek, den utvikling og læring den inneholder, og det samholdet som leken gir. Gjennom lek skjer det flere utviklinger:

* Sosial, språklig, kognitiv, motorisk og følelsesmessig utvikling.

Alt er viktig for å lære seg livets spilleregler. Gjennom lek blir vi formet og finner lekeglede. Vi ønsker at barna skal finne mestring og glede i leken, og vi ønsker å bidra til deres utvikling og glede enten det er en hjelpende hånd for å komme inn i leken, eller å komme på idèer til lek. Noen ganger kan det oppstå uenigheter mellom barn, og da må vi voksne komme inn som en konfliktløser for å finne ut av hva som er skjedd, og hjelpe til med å finne løsninger slik at barna senere kan bruke dette selv som en erfaring fra leken.

Noen barn er aktive, kreative, stille, frempå. Det skal være rom for alle.

**REKOMP**

Våren 2023 gikk vi inn i et samarbeid med USN (universitetet i Sør-Øst Norge) og de små private barnehagene i Modum. Konseptet heter REKOMP. Det har vært et ønske om et samarbeid for å styrke kompetansen til de ansatte i private barnehager, samtidig styrke samhold og samarbeid mellom disse barnehagene. Dette er et samarbeid som vil foregå over en tre års periode , og vi har sammen valgt et tema som vi ønsker å bli bedre om mer kompetente på. I fellesskap har vi valgt temaet LEK, da vi alle mener dette er svært viktig, spennende og noe vi kan lære mer om. Vi har allerede vært på et kurs der vi lærte mye, og vil ta det med inn i vår praksis.

I tillegg til årets satsningsområde: mobbing

Mobbing i barnehagen dreier seg om at barnet blir systematisk plaget av andre.

Disse makttilfellene rammer ikke tilfeldig, men blir brukt gjentatte ganger over tid på et bestemt barn.

Det kan være slag, spark, blikk, ignorering, utestenging og erting.

Alle voksne har ansvar for at mobbing av barn ikke skal forekomme.

Sammen med barnas foreldre vil vi øke bevisstheten og gjøre en aktiv innsats mot mobbing i barnehagen.

Barnehagen har et ansvar for å formidle grunnleggende verdier som fellesskap, omsorg og medansvar.

* Det bør gjennomføres jevne samtaler og fokus på tema i grupper.
* Gjøre barna bevisste på hva mobbing gjør med dem og andre.

Vi har utarbeidet en egen plan for tiltak mot mobbing - antimobbeplan.

«*Mobbing hører ikke hjemme i den gode barndommen.»*

*«Barn skal oppleve mestring og glede over livet!»*

**Psykososialt miljø og dokumentasjon**

I det senere har det vært et stadig økende fokus på mobbing og at dette også finnes i barnehagen. Det er viktig at arbeidet mot mobbing starter allerede her. Regjeringen har etablert et nytt og mer forpliktende Partnerskap mot mobbing, og i den redigerte rammeplanen for barnehagen er det blitt stilt tydelige krav til antimobbearbeidet i barnehagen. Derfor har vi som arbeider i barnehagen laget denne handlingsplanen. Personalet i barnehagen startet året (planleggingsdag) med å utarbeide en plan. Vi har hentet informasjon både fra det offentlige og andre kommuners handlingsplaner.

I rammeplanen for barnehagen er det blitt stilt tydelige krav til antimobbearbeidet i barnehagen.

Personalet i barnehagen jobber aktivt med å forebygge mobbing og tilegner seg faglig kunnskap gjennom kommunen, og årlig deltagelse på østlandske lærerstevne.

Vi drøfter og deler erfaringer sammen på personalmøter og planleggingsdager, og kommer sammen om en felles handlingsplan videre.

1.januar 2021 fikk barnehagen et nytt regelverk for barnehagemiljøet. Den nye loven skal sørge for at alle barn får en trygg og god barnehagehverdag.

**Hva er nytt i loven?**

* Barnehagen skal ha nulltoleranse for krenkelser som utestenging, mobbing, vold, diskriminering og trakassering.
* Barnehagen har et ansvar for å følge med på hvordan alle barna har det.
* Alle ansatte har en plikt til å gripe inn, hvis et barn ikke har det bra.
* Barnehagen må undersøke, og sette inn tiltak hvis et barn ikke har det bra.
* Alle som jobber i barnehagen skal melde fra til styrer, hvis de får mistanke om et barn ikke har det trygt og godt.
* Barnehagen må lage en skriftlig plan, hvis et barn ikke har det bra i barnehagen.
* Barnehageeier har ansvar for at barnehagene følger reglene, og må legge til rette for at disse blir overholdt.

***Fysioterapeuter;***

Vi har inngått et samarbeid med fysioterapeutene i modum, og tilbudet blir gitt til alle barnehagene i kommunen.

Disse vil observere årets skolegruppe ift. Grovmotorikk og mestringsnivå.

Det blir satt opp dager for videre oppfølging gjennom skoleåret.

Dette er et tilbud som er gitt til alle barnehagene i kommunen.

Helse, miljø og sikkerhet:

Her har vi laget en oversiktsplan for året rundt. Denne tar for seg sikkerhet inne og ute i barnehagen.

For sikring av vårt arbeid med dette, har vi et HMS hjørne på våre personalmøter.

Jobbe med planlegging, , pedagogisk dokumentasjon og evaluering:

Barnehagen er en pedagogisk virksomhet, der innholdet skal planlegges, dokumenteres og evalueres. God planlegging er en forutsetning for utvikling av barnehagens kvalitet.

Dokumentasjon skjer gjennom bilder, video, utstilling og ikke minst barnerapporter for det enkelte barn.

Evaluering skjer via foreldremøter, planleggingsmøter, foreldresamtaler, personalmøter.

*VÅR BARNEHAGE SKAL GI:*

Trygghet, Respekt, Humor og Glede,Omsorg, Toleranse, Progresjon for liten og stor

KOSTHOLD OG MÅLTIDER

Barnehagen skal i følge rammeplanen bidra til at barna tilegner seg gode vaner, gode holdninger og kunnskap om kosthold, hygiene, aktivitet og hvile.

Arbeidet med mat og måltider bør skje i nær forståelse og samarbeid med barnas hjem.

Barn er avhengig av at voksne omsorgspersoner tar ansvar for kostholdet deres,

enten de er hjemme eller i barnehagen. Mange av barna spiser flere av dagens måltider i barnehagen og dette utgjør en stor del av det totale kostholdet.

Vi har tidligere hatt ansatte på kurs i (Norsk smaksskule/kulturarv).

I vår barnehage har vi lagt opp til måltid hver 3.time slik det er anbefalt hos helsedirektoratet. Måltidsmiljøet i barnehagen skal fremme mat og måltidsglede, og personalet deltar aktivt i måltidet.

Vi har ingen faste dager ukentlig med tillaging av måltid, men fletter inn dette etter når det måtte passe.

Vi har alikevel faste matserveringer rundt disse merkedager:

* Jul
* Påske
* Karneval
* Samenes nasjonaldag
* Fastelaven

Vi er opptatt av å begrense sukkerinntaket, men etter eget ønske fra foreldrene kan bursdagsbarnet ha med seg en kake, is eller noe annet godt som vi serverer denne dagen.

BARNS MEDVIRKNING

# Barnehagen skal ivareta barnas rett iil medvirkningved å legge til rette for å oppmuntre til at barna kan få gitt uttrykk for sitt syn på barnehagens daglige virksomhet, jf.

# barnehageloven § 1 og § 3, Grunnloven § 104 og FNs barnekonvensjon art. 12 nr. 1. Barna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen.

Barnehagen skal være bevisst på barnas ulike uttrykksformer og tilrettelegge for medvirkning på måter som er tilpasset barnas alder, erfaringer, individuelle forutsetninger og behov. Også de yngste barna og barn som kommuniserer på andre måter enn gjennom tale, har rett til å gi uttrykk for sine synspunkter på egne vilkår. Barnehagen må observere og følge opp alle barns ulike uttrykk og behov.

Vi voksne er opptatt av å møte barna i forhold til deres forutsetninger. Vi skal ta oss tid til å se hva barna er opptatt av. Hva er de engasjert i akkurat nå. Barna skal møte

” nysgjerrige” voksne som setter seg inn i barnas ” her og nå situasjon”.

Med trygghet i hverdagen kan vi gi barna utfordringer, som igjen fører til at barna får

mestringsfølelse. Barn lærer barn.

Å ta tak i barns hverdagsaktiviteter og ville endre på disse, med tanke på barns medvirkning – krever at vi er villige til å sette spørsmål ved det aller mest trygge vi har – nemlig aktivitetsplan. Hver aktivitet har en fastlagt ramme som vi kan rive fra hverandre og sette sammen igjen med barns muligheter til å medvirke på flere plan. Barns medvirkning skal være gjennomgående i planlegging av aktiviteter, i gjennomføringen og vurderingen. Vi skal og vil sette fokus på hvordan barnet skal være med på å påvirke sin barnehagehverdag.

Undervisning

Sosialisering

Læring

Oppdragelse

Hva gjør vi i barnehagen vår ift barns medvirkning:

§3 BARNS RETT TIL MEDVIRKNING

Barn i barnehagen har rett til å gi utrykk for sitt syn på barnehagens daglige virksomhet.

Barn skal jevnlig få mulighet til aktiv deltakelse i planlegging og vurdering av barnehagens virksomhet. Barnets synspunkter skal tillegges vekt i samsvar med dets alder og modenhet.

Vi har en målsetting å være i en endringsprosess for og bli mer bevisste på hva begrepet ”Barns medvirkning” betyr for vår barnehagehverdag. Medvirkning inneholder både medbestemmelse og selvbestemmelse. Barnet skal kunne velge handlinger selvstendig innenfor barnehagens rammer.

Vi voksne skal se på:

Hva er barnets fokus. Hva er de voksnes fokus…

Vi vil ta utgangspunkt i det enkelte barns ” sterke sider ”og la barna utfordre seg selv til videre utvikling.

VERDIER

Verdiene representerer vårt verdigrunnlag. Disse skal flettes inn i vårt daglige arbeid med barna.

Vi ønsker at anerkjennelse skal prege oss i møtet mellom barn og voksen.

Med anerkjennelse mener vi at vi skal møte alle mennesker, små og store, med omsorg, likeverd og forståelse. Vi vil skape et godt miljø der alle kan trives og vil føle trygghet og tilhørighet. Vi setter grenser og lærer barna hvordan vi skal vise hverandre respekt og være høflige ovenfor andre mennesker. Vi ønsker å skape gode vennskap og positive holdninger.

### *Metode - VI VIL GI OG VISE:*

* Trygge grenser og gjensidig respekt
* Være gode rollemodeller
* Skape/gi plass for glede og humor
* Tid for refleksjon
* Omsorg og trygghet

**LÆRINGSSYN**

Barnehagen skal fremme lek, læring og danning for allsidig utvikling.

Læring skjer i lek og hverdagsaktiviteter der barnet bruker alle sine sanser og ressurser i prosessen.

Gjennom aktiv medskapning opplever barna mening og mestring. Barna får allsidig opplevelser gjennom lærende lek og lekende læring.

**DANNING**

Danning skjer gjennom omsorg, lek og læring.

Barnehagen skal i samarbeid med hjemmet ivareta barnas behov for omsorg og lek, fremme læring og danning som grunnlag for allsidig utvikling.

Barnehagen skal bygge på grunnleggende verdier i kristen og humanetisk arv og tradisjon

Slik som respekt for menneskeverdet og naturen, åndsfrihet, nestekjærlighet, tilgivelse, er forankret i menneskerettighetene skal de få kjennskap til når det er naturlig.

**TRAS, SATS OG BARNEBREV**

* I ”Tras” testen finner vi ut av hva barna evt. trenger å styrkes på ift: samspill, kommunikasjon, oppmerksomhet, språkforståelse, språklig bevissthet, uttale, ord og setningsproduksjon.

* Sats er en ”Screening av 2 åringers språk” som brukes når vi har behov.
* I barnebrev noterer vi utvikling ift det enkelte barn. Disse brevene sendes med hjem annen hver mnd. Dette er god dokumentasjon som viser både barnehagen og hjemmet en progresjon hos det enkelte barn og synliggjør innholdet i barnets barnehagehverdag.

**5 ÅRS GRUPPE (SKOLEGRUPPE)**

Barnehagen skal i samarbeide med skolen, legge til rette for barns overgang fra barnehage til første klasse.

Vi har skolegruppe (5 åringer)- her gjør vi skoleforberedende akt av ulike slag.

I år er det 2 skolestartere.

Skolegruppa i år vil være fast på tirsdager, etter hvert fredager – annenhver fredag er det i.pad jobbing

Barnehagen følger Modum kommunes plan for overgang barnehage - skole.

Vi avslutter skolegruppa ned en overnatting i barnehagen. Dette skjer i

løpet av juni mnd.

Vi følger opplegget ” Trampoline ” utarbeidet av Janne Hals.

**PEDAGOGISK PLATTFORM**

I Drolsum naturbarnehage skal barna oppleve trivsel og trygghet som basis for

sosial kompetanse.

* Vi bruker naturen som læringsarena.
* Alle skal bli tatt på alvor og føle seg sett og hørt.
* Styrke barnets” sterke ”sider og fremme utvikling.
* Vi voksne skal kunne være ærlige med hverande og barna.
* De skal kunne drømme, eksperimentere, utforske og undres.
* Vi har fokus på vennskap, empati, lek, læring, trygghet.
* Vi skal kunne tenke at alle er forskj
* ellige, men likevel lære å godta hverandre som vi er.
* Vi setter omsorgsbegrepet sentralt.
* Vi jobber med å trygge de eldste på seg selv og sine handlinger og ta egne valg.
* Et godt miljø er der de største ”bryr seg om/ tar vare på” de minste.
* Vi jobber aktivt med forebygging av mobbing.

**OM FORELDRESAMARBEID**

Foreldre og ansatte har et felles ansvar for barnets trivsel og utvikling.

Det daglige samarbeidet mellom hjem og barnehage må bygge på gjensidig åpenhet og tillit.

Foreldrene hos oss er med i planlegging av barnas hverdag gjennom mange ting.

Vi har:

Samarbeidsutvalg og styre – foreldre fra barnehagen.

Disse har bla i oppgave å fremme foreldrenes saker mht ting som skjer/skal skje/planlegges i barnehagen.

De er delaktige i arbeid med årsplanen. Vi ansatte legger en føring på hvordan vi tenker åjobbe gjennom året. Barnehagens styre får hvert sitt utkast som blir lagt frem på foreldremøte og redigert.

Ellers har vi:

* Brukerundersøkelse
* Foreldresamtaler
* Barneintervjuer
* Foreldre,styret og su møter Åpen
* Jevnlig, daglig dialog med de enkelte

INPED

Produkter som skal videreutvikle den pedagogiske praksisen i barnehagen.

Dette bygger på aktivitetskort som skal være et konkret verktøy for samhandling og kommunikasjon mellom voksne og barn i barnehagen.

Aktivitetene skal bidra til bevisstgjøring og refleksjoner rundt fagområdene i rammeplanen.

Aktivitetskortene er inndelt i fagområdene og gir en god variasjon i aktiviteter som bidrar til utvikling innen de ulike områdene.

Mini-røris bevegelse til musikk

******

Barnehagen har tre ” Mini - røris ” pakker.

Dette er en lystbetonet fysisk aktivitet for barn i barnehagealder.

Dette er moro, enkelt og variert. Programmet er oppdelt i 5 deler.

Start, lek på gulvet, opp å hoppe og nedtrapping med hvile.

Dette er en enkel og morsom treningsaktivitet som vi kommer til å ta frem

utover året

Barn elsker repetisjoner, noe de skal få når de ønsker det.

MORO MED BEVEGELSE ETTER MUSIKK OG DANS!

Trampoline ( 5 åringene )

******

******

I dette opplegget er det tatt utgangspunkt i

” Rammeplanen for barnehagens innhold og oppgaver”.

Dette er et godt og praktisk verktøy som bygger bro mellom barnehage og skole.

Trampoline er utviklet for 5 - åringene med vekt på lek og læring.

Det er lagt opp til mange praktiske oppgaver og lek.

Arbeidsmetodene i trampoline tar hensyn til at barna fortsatt går i barnehagen, og har ulikt ståsted i utviklingen.

**MÅL OG TILTAK FOR BARN OVER 3 ÅR**

|  |  |
| --- | --- |
| *MÅL*   * Stimulere sanser * Styrke motorikken * Kroppens utvikling og anatomi * Høyre /venstre * Hygiene   (Kropp, bevegelse, mat og helse) | *TILTAK*   * Se – lytte, sanseleik * Lage hinder/sanseløype * Voksenstyrt leik * Være ute i all slags vær * Bruke inpedkort som omhandler kropp, bevegelse og helse * Bruk av mini – røris * Se bilder, lage collage, prate om   Kroppens anatomi   * Lage matretter |
| * Vidrelære * Lære å skape * Bruke fantasi * Eksperimentere * Undring   (Kunst, kultur og kreavitet) | * Lede aktiviteter-hva kan jeg? * Sette årstidene i fokus gjennom   Året ved å observere   * Samle på ting og tang til observerende leik * Eventyr, sanger og fortellinger * Bruke inpedkort som omhandler   Kunst, kultur og helse |
| * Øve beherskelse og ta valg * Bli trygge barn * Utvikle positive holdninger * Utvikle emosjonell kompetanse * Vennskap * Mot mobbing   (Etikk, religion og filosofi) | * Intervju – hva kan jeg? * Dele i leikegrupper * Bruke inped kort som omhandler   Etikk religion og filosofi   * Barna i rolleleik * Kommunikasjon * Samtalegrupper m / tema   ( hva er mobbing?)   * ”Kartlegge" barnets interesser |
| * Bli kjent med årstidene * Ta vare på miljø * Respektere naturen * Norsk kulturarv   og tradisjon  ( Natur miljø og teknologi )  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   * Turer i nærmiljøet * Inluderende lek * Kirkebesøk jul og påske * Møte dyr rundt barnehagen * Lære om trafikkregler   ( Nærmiljø og samfunn | * Bruke rim, regler, sanger med fokus på de norske tradisjoner og natur * Flette inn inpedkort med tema natur, miljø og teknikk * Fokus på natur gjennom året   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   * Går til lavvo, fotballbanen,   og andre plasser i nærheten   * Snakke om vennskap, hva er en venn? * Ulike dyr * Tarkus lærer oss om trafikk * Henry - førstehjelpsdokka |

|  |  |
| --- | --- |
| MÅL   * Utvikle grovmotorikk * Utvikle kroppskontroll * Lære hva naturen gir oss * Turtaking * Utvikle refleksjon og * selvregulering * Utvikle fantasi og humor * Styrke finmotorikk * Bli trygge * Lære seg respekt * Bli glad i sang og toner * Vennskap * Lære sosial kompetanse   og respekt for hverandre   * Kroppen min | TILTAK   * Bruke uteområde * Gå opp trapp på lekehus og   skli ned igjen/ hinderløype   * Bruke barnehagens   skogsområde   * Være i snø, is og vann * Pedaltrening med sykler/sykle * Huske * Gå turer i barnehagens   nærmiljø   * Begrepstrening ved hjelp av   vers, rim og eventyr   * Inpedkort som dekker   fagområder  i rammeplanen   * Bruke matriell om vennskap |

**MÅL OG TILTAK FOR BARN UNDER 3 ÅR**

DE 7 FAGOMRÅDENE

*Kommunikasjon, språk og tekst*

Gjennom arbeid med fagområdet skal barnehagen bidra til at barna får utforske og utvikle sin språkforståelse, språkkompetanse og et mangfold av kommunikasjonsformer. Barna skal møte ulike språk, språkformer og dialekter gjennom rim, regler, sanger, litteratur og tekster fra samtid og fortid.

* Barnehagen skal bidra til at barn leker med språk, symboler og tekst og stimulere til språklig nysgjerrighet, bevissthet og utvikling.
* I barnehagen **skal** barna få mulighet til å erfare ulike formidlingsmåter av tekster og fortellinger, som kilde til estetiske opplevelser, kunnskap, refleksjon og møter med språk og kultur. Personalet **skal** invitere til utforsking av både muntlige språk og skriftspråk.

Sosial intelligens: Dette er kort og gått evnen til å omgås andre mennesker. 90 % av all kommunikasjon mellom mennesker er ikke-verbal, og et menneske kan sende ut svært mange fysiske tegn med kroppen sin. Mennesker med sosial intelligens har evnen til å fornemme nyanser og oppfatte slike signaler fra andre mennesker. De har en egen evne til å lese andre. Ut av denne intelligensen springer også det å være sosial og kunne kunsten å omgås andre.

Språklig intelligens: Dette er evnen til å lese, skrive og kommunisere med ord. – Fonologi, som er ordspill og rytme i språket, - Syntaks, som omhandler struktur og oppbygning av språket, - Semanikk, som berører betydning av innhold i språket – Pragmatikk, som er den daglige bruken av språket. Typiske kjennetegn ved mennesker med høy språklig intligens er at de liker å lytte/lese/skrive, de har evnen til å argumentere, er systematiske ordensmennesker, staver uten vansker og har en god hukommelse for detaljer.

|  |  |
| --- | --- |
| MÅL | TILTAK |
| * Språket som konfliktløsning * Få et positivt forhold til tekst og bilde, nytt og gammelt stoff * Læring * Økte kunnskaper * Språket for å utvikle sosial kompetanse * Bruke språket som formidler av ønsker      * Utvikle begrepsforståelse * Skape gode relasjoner ift språk * Lære utrykke følelser og tanker | * Tid til refleksjon sammen med barna * Bruk av kroppsspråk og mimikk * Leser og snakker rundt det med bøkenes innhold * Bli kjent/prate om det som skjer i eventyr mm * Vi bruker språket aktivt ved bruk av sanger, høytlesning * Bruke språket i samspill med bevegelser * Leker med språk * Lekeskrift * Tegn til tale som suplement * Samlingsstund * Samtaler mellom barn og voksne * Dokumentasjon * Voksne er gode rollemodeller   Bilderesultat for bilder av kommunikasjon |

# **Kropp, bevegelse, mat og helse**

Vaner og handlingsmønstre tar form allerede fra tidlig alder. Gode vaner som tilegnes i barnehagealder, kan vare livet ut.

* Barnehagen skal legge til rette for at alle barn kan oppleve bevegelsesglede, matglede og matkultur, mentalt og sosialt velvære og fysisk og psykisk helse.
* Barna skal inkluderes i aktiviteter der de kan få være i bevegelse, lek og sosial samhandling og oppleve motivasjon og mestring ut fra egne forutsetninger.
* Barnehagen skal bidra til at barna blir kjent med kroppen sin og utvikler bevissthet om egne og andres grenser.

Gjennom arbeid med fagområdet skal barna få mulighet til å sanse, oppleve, leke, lære og skape med kroppen som utgangspunkt. Gjennom medvirkning i mat- og måltidsaktiviteter skal barna motiveres til å spise sunn mat og få grunnleggende forståelse for hvordan sunn mat kan bidra til god helse.

Kroppslig / kinestetisk intelligens: Dette er evnen til kroppsbeherskelse og bruk av egen kropp og hender. Denne intelligensen er tradisjonelt underutviklet hos de fleste av oss, og ofte nedvurdert i dagens moderne samfunn. Typiske kjennetegn ved mennesker som har høy kroppslig/ kinestetisk intelligens er at de har meget god kroppskontroll, har gode reflekser, kontroll over ting, lærer best ved å røre på seg, husker best det som gjøres, liker fysisk sport, er dyktige på håndverk, liker å bruke hendene, fingrer med ting mens de lytter og liker å ta på ting.

|  |  |
| --- | --- |
| MÅL | TILTAK |
| * Glad i å være i bevegelse * Føle mestring * Få gode matvaner * Mestring gjennom bevegelse * Glede gjennom fysisk aktivitet * Motivasjon til matglede * Bli bevisst på våre kroppsdeler og deres funsjoner * God personlig hygiene     Bilderesultat for tegning av kropp i bevegelse | * Eventyr / dramatisering * Aktiviteter ute i skog og mark * Aktivitetsgrupper med fokus på bevegelse og mestring * Zumba og mini-røris * Ulike aktiviteter i naturen * Mestring i ulendt terreng * Lese og lære om kroppen og hvordan den fungerer. * Kjøkkennhage * Deltagelse i matlaging * Lære om hva god hygiene er * ”Kostlære” – hva trenger kroppen   begreper som vitaminer med mer   * Hva er ”min kropp” * ”Mitt valg” |

# **Kunst, kultur og kreativitet**

Opplevelser med kunst og kultur i barnehagen kan legge grunnlag for tilhørighet, deltakelse og eget skapende arbeid. I barnehagen skal barna få estetiske erfaringer med kunst og kultur i ulike former og organisert på måter som gir barna anledning til utforsking, fordypning og progresjon. Barna skal støttes i å være aktive og skape egne kunstneriske og kulturelle uttrykk. Barnehagen skal legge til rette for samhørighet og kreativitet ved å bidra til at barna får være sammen om å oppleve og skape kunstneriske og kulturelle uttrykk.

Fagområdet omhandler uttrykksformer som billedkunst og kunsthåndverk, musikk, dans, drama, språk, litteratur, film, arkitektur og design. Barnehagen skal la barna møte ulike kunstneriske og kulturelle uttrykk som gjenspeiler et mangfoldig samfunn og ulike tidsepoker. I arbeid med fagområdet skal personalet stimulere barnas nysgjerrighet, utvide deres forståelse og bidra til undring, undersøkelser, utprøvinger og eksperimentering. Barnehagen må legge til rette for og videreutvikle barnas kreative prosesser og uttrykk.

Visuell – spatial og musikalsk intelligens

Dette er vår visuelle sansekanal, dvs de sanseinntrykkene vi tar inn gjennom øynene våre.Visuell utrykksform som kommer til syne i maling, fotografering,skulpturering mv. Visuell spatial intelligens preges av sanseskarphet for å se detaljer via synsinntrykket, samtidig som evnen til å se rom og avstand er godt utviklet.

Musikalsk intelligens er knyttet til hørselen, vår auditive sansekanal. Musikalsk intelligens er evnen til auditiv sanseskarphet. Det vil si å kunne synge, spille og det og ha et godt gehør for musikk.

|  |  |
| --- | --- |
| MÅL | TILTAK |
| * Utvikle kreativitet * Bruke fantasi * Utvikle motorikken * Utvikle sin følsomhet til å lytte, iakta og utvikle seg * Føle skapeglede * Lære om vårKulturarv * Kulturelt mangfold * Tradisjoner * Forskjell på ute og innerommet i aktiviteter | * Lære gjennom eventyr * Farger og former * Forme i forskjellige teknikker * Lage flanellograf * Samtaler m/ tema- temaarbeid * Dramatiserer/ rolleleik * Prater sammen om det vi lager * Tur i nærmiljøet * Mestring ut fra egen kreativitet * Utstillinger * Dans / bevegelse / musikk * Estetikk – la barna bestemme hvordan de vil ”vise” sitt produkt |

# **Natur, miljø og teknologi**

Opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling. Barnehagen skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.

Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring. Barnehagen skal legge til rette for at barna kan forbli nysgjerrige på naturvitenskapelige fenomener, oppleve tilhørighet til naturen og gjøre erfaringer med bruk av teknologi og redskaper.

|  |  |
| --- | --- |
| MÅL | TILTAK |
| * Bli bevisst årstider * Lære å respektere naturen * Undre oss over det vi opplever * Oppleve naturens mangforld * Ta vare på naturen * Oppleve glede ved å være i naturen * Lære om dyr og planteliv   Bilderesultat for bilde av årstider | * Eksperimentere * Ha et mål/ tema for turdager * Sanger og faktabøker * Lære om årstider gjennom lek, kalender og sanger * Skogen som læringsarena * Bruke sansene våre * Naturvern * Dramatisere eventyr * Samlinger i skogen * Bruke naturen som ”redskap” * Reflektere med barna om sammenhenger i naturen |

# **Etikk, religion og filosofi**

Etikk, religion og filosofi er med på å forme måter å oppfatte verden og mennesker på og preger verdier, normer og holdninger. Fagområdet retter særlig oppmerksomhet mot barnehagens samfunnsmandat og verdigrunnlag i et samfunn preget av livssynsmangfold.

Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn og erfaringer med at kulturelle uttrykk har egenverdi. Barnehagen skal skape interesse for samfunnets mangfold og forståelse for andre menneskers livsverden og levesett. Gjennom å samtale om og undre seg over eksistensielle, etiske og filosofiske spørsmål skal barn få anledning til selv å formulere spørsmål, lytte til andre, reflektere og finne svar. Slik skal barnehagen bidra til å legge grunnlag for kritisk tenkning og dømmekraft.

Selvinnsikt-intuitiv intelligens: Dette er evnen til å ha adgang til sin egen indre bane med følelser, verdier og intuisjon. Det å ha innsikt i seg selv og kjenne seg selv er en meget viktig egenskap, men den krever at det settes av tid til egenrefleksjon og tid til seg selv. Du må få klarhet på din indere bane og ha en selvforståelse " Hvem er jeg? Intuitiv intelligens er at de har stor selvinnsikt, er følsomme ovenfor egne verdier, er meget bevisste på egne føleser, er selvmotiverte, klar over egne sterke og svake sider og har en velutviklet selvfølelse.

|  |  |
| --- | --- |
| MÅL | TILTAK |
| * Utvikle toleranse og respekt * Lære om tradisjoner som er knyttet   opp mot høytider   * Lære å respektere den enkeltes tanke om livssyn og respektere den enkeltes livssynsmessige tilhørighet * Skape rom for undring, tenkning,   samtaler og fortellinger   * Vår kulturarv * Fokus på forebygging av mobbing * Ulikheter på hva vi tror på og grunnleggende verdier | * Tid til undring om levesett * Lytte til barnas tanker ift levesett og   verdier   * Rollespill * Fortellinger og historier * Flanellograf * Besøk i kirken * Toleranse * Adventsamlinger * 17 mai - folkedrakter * Lucia * Karneval * Lære om vår og andres kulturarv * Samtale * Verdier – hva er det? * Samtaletiltak –hva er mobbing? |

# **Nærmiljø og samfunn**

Barnas medvirkning i barnehagens hverdagsliv legger grunnlaget for videre innsikt i og erfaring med deltakelse i et demokratisk samfunn. Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden.

Barnehagen skal bidra til kunnskap om og erfaring med lokale tradisjoner, samfunnsinstitusjoner og yrker slik at barna kan oppleve tilhørighet til nærmiljøet. Kulturelt mangfold, ulike levevis og ulike familieformer er en del av fagområdet. Gjennom lek og varierte aktiviteter skal barna få erfaring med å lytte, forhandle og diskutere og få begynnende kjennskap til menneskerettighetene.

Fagområdet skal omfatte kjennskap til samisk språk, kultur og tradisjon og kjennskap til nasjonale minoriteter. Grupper med langvarig tilknytning til landet defineres som nasjonale minoriteter. I Norge er dette kvener/norskfinner, jøder, skogfinner, rom og romanifolk/tatere.

|  |  |
| --- | --- |
| MÅL | TILTAK |
| * Skape gode opplevelser * Glede seg over felles opplevelser * Åpne for fantasi * Bli kjent i nærmiljøet / lokale tradisjoner * Barna skal få utvikle forståelse for   ulike tradisjoner og levesett   * Barn har rettigheter * Åpne for kulturforskjeller * Kulturav | * Turer i nærmiljøet * Samtaler rundt det med egne bilder * Tur til Blaafargeverket/   Rådhuset med mer   * Tur til fotballbanen * Gårdsbesøk * Medvirkning - undring * Gode voksenmodeller * Besøk hos hverandre * Bibliotekbesøk * Samisk kultur |

# **Antall, rom og form**

Fagområdet handler om å oppdage, utforske og skape strukturer og hjelper barna til å forstå sammenhenger i naturen, samfunnet og universet. Barnehagen skal synliggjøre sammenhenger og legge til rette for at barna kan utforske og oppdage matematikk i dagligliv, i teknologi, natur, kunst og kultur og ved selv å være kreative og skapende. Arbeid med fagområdet skal stimulere barnas undring, nysgjerrighet og motivasjon for problemløsing.

Fagområdet omfatter lekende og undersøkende arbeid med sammenligning, sortering, plassering, orientering, visualisering, former, mønster, tall, telling og måling. Det handler også om å stille spørsmål, resonnere, argumentere og søke løsninger.

|  |  |
| --- | --- |
| MÅL | TILTAK |
| * Oppleve glede over å utforske og leke med tall og former. * Få gode erfaringer ift størrelser, former og mål, sortere og sammenligne * Lære ulike begreper * Matematiske begreper * Matematikk kan lekes   Bilderesultat for bilder av antall, rom og form | * Forming med forskjellig matriale * Spill * Tall , telling og måling * Historier * Eventyr * Røris * Fokus på skoleforberedende aktiviteter – skolegruppa * Fysikk øvelser * Stille åpne spørsmål, refleksjoner * Tid for rom og undring * De voksne bruke matematiske begreper * Bruke digitalt verktøy |

**BARNEHAGENS STYRENDE ORGANER**

Eierforhold: Naturbarnehagen er en 1-avdelings barnehage som er foreldreeiet og drevet.

Foreldrerådet i barnehagen:

Formann*:* Camilla Ø. Werner

Nestformann: Charlotte T. Frostad

Kasserer: Modum regnskapskontor / Unni Hovde

Sekretær: Silje S. Iversen

It ansvarlig: Cathrine Hovde

Foreldrerådet

I Lov om barnehager av 21.3-95 kap 2 § 4 beskrives Foreldrerådet.

Foreldrerådet har som oppgave å fremme samarbeidet mellom hjem og barnehage. Foreldrerådet kan be om å bli fremlagt saker av viktighet for deres forhold til barnehagen. Rådet har rett til å uttale seg i slike saker før avgjørelsen blir tatt. Det gis én stemme for hver fremmøtte.

Samarbeidsutvalget (SU)

Ifølge Lov om barnehage skal hver barnehage ha et samarbeidsutvalg (SU).

Dette skal bestå av foreldre/foresatte og ansatte i barnehagen, slik at hver gruppe er likt representert. Eier kan delta etter eget ønske, men ikke med flere representanter enn hver av de andre gruppene. Her i Drolsum naturbarnehage sitter eiere og foreldre i samme gruppe. SU’s oppgaver er fastlagt i departementets forskrifter til Lov om barnehager.

Samarbeidsutvalget består av 4 representanter:

Fra foreldrene: Camilla Ø. Werner og Charlotte Thue Frostad

For de ansatte: Unni Hovde / Hege Holmen

Foreldresamtaler

Dette er en samtale styrer/ped leder har med foreldrene om barnets trivsel og utvikling i barnehagen.

De nye barna vil få en samtale etter oppstart.

Ellers vil det bli holdt for alle i februar, men det er også mulighet for en samtale på vårparten hvis det er ønske om det.

# 

# **Foreldremøter**

Barnehagen legger opp til 2 foreldremøter i barnehageåret.

Foreldrerådet kan arrangere møter utenom dette etter behov.

# **Taushetsplikt**

Barnehagens personale og styret /SU har taushetsplikt etter Lov om sosial omsorg.

***Oversikt over barnehageåret 2023 /2024***

**2023**

August: Tilvenning - bli kjent + kjøkkenhagen vår og familien min ******

September: Lek og lekens utvikling

Oktober: Tarkus Kommer tilbake, leken fortsetter

November: Leken fortsetter, øving til grøtfest

Desember: Advent, jul, juleforberedelser og grøtfest



***2024***

Januar: Lekegrupper, lek og lære, utvikling

Februar: Markerer samenes dag, fastelaven og karneval

Mars: Tarkus og trafikk, påskeforberedelser

April: Fokus på utvikling av grovmotorikken

Mai: 17.-mai forberedelser

Juni: Sommeravslutning

Juli : Ferie uke 28 -29 - 30 , planleggingsdag 29.juli

**Oppstart 30.juli**

**BARNEGRUPPA**

I år er vi en liten gjeng med en god blanding av små og store barn:

* 2 barn født i 2018
* 3 barn født i 2019
* 1 barn født i 2020
* 2 barn født i 2021
* 1 barn født i 2022

|  |  |  |  |
| --- | --- | --- | --- |
| **PLANER** | **FOR** | ÅRET | **2023-2024** |
| M Å N E D ------------------------- August | D A T O ---------------  Høst  31 | A K T I V I T E T -----------------------------------------  Plan dag STENGT | A N S V A R ----------------------------  Styrer |
| September | 5  5  5  5  5 | Foreldresamtale med skolegruppa  Foreldresamtaler nye barn  Personalmøte kl 16:30  Styremøte Kl 17:30  Foreldremøte kl 18:00 | Ped leder  Styrer  Ansatte  Styrer  Styrer |
| Oktober | 3 | Personalmøte m / HMS hjørne | Ansatte |
| November | 14  14  22 | Personalmøte kl 16:30  Styremøte med tema grøtfest  Lysfrokost 7.00-9.30 | Ansatte  Styrer / formann  Ansatte |
| Desember | 3  4  7  24-26  31 | Grøtfest kl 15:00  Grøtkos i lavvoen  Besøk i Ruud kirke  Juleferie, STENGT  Nyttårsaften, STENGT | S.U leder / foreldre  Ansatte  Ansatte |
| Januar | 2  3 | Plan. dag i barnehagen STENGT  Oppstart etter nyttår | Styrer  Ansatte |
| *Februar* | 6  22  uke 8 | Personalmøte kl 16:30  Karneval  Foreldresamtaler | Ansatte  Ansatte  Styrer |
| *Mars* | 5  5  5  12  14  28-29 | Personalmøte kl 16:30  Styremøte kl 18:00  Årsmøte kl 18:30  Påskefrokost kl 07-09:30  Påskebesøk Ruud kirke  Påske- STENGT | Ansatte  Styrer  Styrer  Ansatte  Ansatte |
| ***April*** | 1  9  9 | Påske- STENGT  Personalmøte  Styremøte med dugnad som tema | Ansatte  Styrer / formann |
| **Mai** | 1  6  7  9  15  17  20 | Helligdag - STENGT  Aktivitetsdag , inviterer private bhg  Personalmøte  Helligdag – STENGT  Dugnad kl 17  17.mai – STENGT  Helligdag – STENGT  Fotografering ila. mai | Ansatte  Ansatte  Styrer / foreldre  Ansatte |
| **Juni** | 3-4  7  18 | Overnatting skolegruppa  Personalmøte  Sommeravslutning kl 17 | Ped.leder  Ansatte  Styrer / ansatte |
| **Juli** | Uke 28-29- 30  29  30 | Sommerferie ( Barnehagen STENGT)  Planleggingsdag, STENGT  Oppstart etter ferien | Ansatte |